ผู้ป่วยกลุ่มอาการทีโอเอสมีอาการอย่างไร
ผู้ป่วยกลุ่มอาการทีโอเอสนั้นจะมีอาการได้ 3 รูปแบบ เนื่องจากอวัยวะที่ถูกกด รัดนั้นมี 3 อวัยวะ แต่ละอวัยวะที่ถูกกดรัดนั้นก็มีอาการที่แตกต่างกัน ได้แก่ 
1. อาการผิดปกติจากหลอดเลือดแดงถูก กด รัด คือ มือ แขนซีด เย็น เขียวคล้ำ ถ้าการกด รัด รุนแรง คือ เกิดอาการขาดเลือดมาเลี้ยงที่ มือ และแขน ผู้ป่วยจะปวดอย่างรุนแรง และ มีมือ ซีด คล้ำ คลำชีพจรไม่ได้ 
2. อาการผิดปกติจากหลอดเลือดดำถูก กด รัด คือ มือ แขนบวม สีคล้ำ 
3. อาการผิดปกติจากเส้นประสาทถูก กด รัด คือ มือ แขน ปวด ชา มีความรู้สึกผิดปกติบริเวณแขนด้านใน และมือลีบ อ่อนแรงได้ 

ทั้งนี้ ส่วนใหญ่ของกลุ่มอาการทีโอเอส จะเกิดขึ้นข้างด้านเดียว แต่อาจพบเกิด 2 ข้างได้ ทั้งนี้ การที่กลุ่มอาการจะเกิด ข้างเดียว ข้างซ้าย ขวา หรือ 2 ข้าง ขึ้นกับสาเหตุ อนึ่ง อาการทั้งหมดนั้น จะเกิดขึ้นเมื่อมีการเคลื่อนไหว ไหล่ แขน บ่อยๆ และต่อเนื่อง เป็นระยะเวลานาน อาการที่เกิดขึ้นนั้น ขึ้นอยู่กับอวัยวะใดถูกกด รัด ในผู้ป่วยบางราย ถ้าถูกกด รัด ทั้ง 3 อวัยวะ ก็จะมีอาการได้ทั้งหมด ทั้ง 3 รูปแบบดังกล่าว นอกจากนั้น ผู้ป่วยบางราย อาจมีอาการที่ชัดเจน บางรายก็มีอาการไม่ชัดเจน ขึ้นกับความรุนแรงของการ กด รัด และขึ้นกับ อวัยวะที่ถูก กด รัด และเมื่อมีอาการดังกล่าว ควรรีบพบแพทย์มาโรงพยาบาลเสมอ อย่ารอจนมีการลีบของกล้ามเนื้อของไหล่ แขน หรือ ของมือ อะไรเป็นปัจจัยกระตุ้นให้อาการรุนแรงขึ้น
ออร์โธปิดิกส์ (ออร์โธปิดิกส์) - Orthopedics